google/wiki40b huggingface dataset:
मोमो

मःम (मोमो) तिब्बत एवं नेपाल का एक लोकप्रिय खाद्य है जिसे बडे चाव से भोजन या नाश्ते के तौर पर खाया जाता है। इसे आटे या मैदे की लोइयों के अंदर अपनी मनपसंद खाद्य सामग्री भरकर भाप पर तैयार किया जाता है। यह भारत के उत्तर पूर्वी राज्यों असम, मेघालय, नागालैंड, मणिपुर इत्यादि में भी काफी लोकप्रिय है। दिल्ली एवं भारत के अन्य स्थानों पर भी मोमो आसानी से उपलब्ध पाया जाता है। यह खासकर महानगरीय युवाओं के बीच काफी लोकप्रिय है।

बनाने का तरीका

मोमोज
मोमोज के लिए: > 
200 ग्राम मैदा, 1 टे.स्पून घी या तेल, 1/5 टी स्पून बेकिंग पाउडर, नमक स्वादानुसार। 
भरावन के लिए: 
2 प्याज, 8 कली लहसुन, 2 शिमला मिर्च, 1 टे. स्पून बंदगोभी, 2 गाजर कद्दूकस की हुई, आधा कटोरी हरी मटर, 100 ग्राम पनीर, 1 टे.स्पून घी या तेल, 1/4 स्पून काली मिर्च, 1 चुटकी लाल मिर्च, 1/2 कटोरी हरा धनिया, नमक स्वादानुसार। 
चटनी की सामग्री: 
2 टमाटर, 5-6 साबुत लाल मिर्च, 1/2 टी स्पून जीरा, 1/2 टी स्पून मेथी दाना, 2 चुटकी हल्दी, 2 चुटकी हींग, नमक स्वादानुसार, 1 टे. स्पून तेल। 

कितने लोगों के लिए : 7 
Thursday 13 Aug, 2009 01:43 AM विधि : 
मैदा को छानकर उसमें नमक, बेकिंग पाडर मिलाकर नरम गूंथ लें और 1/2 घंटे के लिए ढक कर रख दें। 
भरावन के लिए: 
ेसभी सब्जियों को बारीक काट लें कड़ाही में घी गरम करें, प्याज और लहसुन डालकर कुछ देर भूने। इसमें कटी हुई सब्जियां डाल दें 3 मिनट भूनने के बाद इसमें काली मिर्च, लाल मिर्च, नमक और हरा धनियां मिला कर भून लें, अब कद्दूकस किया हुआ पनीर डालकर अच्छी तरह मिला लें। 2 मिनट तक भूनते रहे। आपकी भरावन की सामग्री तैयार है। 
अब गुंधे हुए मैदा की छोटी सी लोई लेकर पतला बेल लें, अब उसमें एक चम्मच से भरावन की सामग्री भर दें, किनारों को मोड़कर बंद कर दें आप चाहें तो गुजिया की तरह भी मोड़ सकते हैं। इस प्रकार सारे मोमोज तैयार कर लें। अब मोमोज को भाप में पकाना है। 
इसके लिए आपको मोमोज पकाने वाला बर्तन लेना पड़ेगा लेकिन आप चाहे तो इडली स्टैंड में भी मोमोज बना सकते हैं, आप इडली के स्थान पर एक-एक मोमोज रख दें और बर्तन को ढककर मोमोज को पका लें। मोमोज को पकने में 10 से 12 मिनट का समय लगता है। 
चटनी की विधि: 
टमाटर को धोकर काट लीजिए, कड़ाही में तेल गरम करें। गरम तेल में हींग, जीरा और मेथी दाना डालकर चटकने दें। अब इसमें हल्दी, टमाटर और लाल मिर्च डालिये, 3-4 मिनट तक टमाटर के गलने तक पकाइये, ठंडा होने पर मिक्सर में डालिये, नमक मिलाकर बारीक पीस लें। 
गर्मागर्म मोमोज चटनी के साथ सर्व करें।
धोधनपुर

जनसंख्या

नेपाल के २००१ का जनगणना अनुसार धोधनपुर का जनसंख्या ४८७९ है। इसमै पुरुष ४९% और महिला ५१% है।
खरवार

इतिहास

खारवार जाति में कुछ लोग पलामू जिले में पाए जाते हैं, जो कि झारखंड में है, जबकि अन्य सोन घाटी में रहते हैं। उत्तर प्रदेश के लोग रोहतास  से आने का दावा करते हैं और पौराणिक सूर्यवंश वंश से आते हैं , खुद को "खड़गवंशी" कहते हैं।

वर्तमान परिस्थितियाँ

खरवार की प्राथमिक पारंपरिक आर्थिक गतिविधि कृषि रही है। एक ही वार्षिक फसल और उपयुक्त मौसम पर उनकी निर्भरता के कारण वे खुद को बनाए रखने के लिए वन गतिविधियों, पशुधन, मछली पकड़ने, शिकार और जाल के आधार पर काम में संलग्न होते हैं।
खरवार नागपुरी भाषा बोलते हैं और अन्य के साथ हिंदी। खरवार के छह उपजाति हैं जो सूरजबंशी, दौलत बंदी, परबंद, खारिया भोगटी और मौजीहिया हैं। रिसले (1891) ने बनिया, बा बहेरा, बेल, बैर, बमरिया, बंदिया और छोटानागपुर के खरवार के बीच कुछ और रिकॉर्ड बनाए। वे आगे बताते हैं कि पलामू खरवार में पट बंध, दुलबंध और खैरी उप जनजातियाँ हैं जहाँ दक्षिणी लोहरदगा में समुदाय के पास देशमरी, खरवार, भगत, राउत और मंझिया उप जनजातियाँ हैं। वे खुद को क्षत्रिय मानते हैं, अक्सर खुद को अथरा हजारी मानते हैं और सूरजवंशी  राजपूत से सभ्य होने का दावा करते हैं। 
जन्म का प्रदूषण छह दिनों तक देखा गया। वे मृतकों का दाह संस्कार करते हैं या दफन करते हैं और दस दिनों के लिए मृत्यु प्रदूषण का निरीक्षण करते हैं।
उत्तर प्रदेश सरकार ने खरवार को अनुसूचित जाति के रूप में वर्गीकृत किया था , लेकिन समुदाय के सदस्यों ने इसे नापसंद किया। खुद को जनजाति के रूप में सोचना पसंद करते हैं।  2007 तक, वे कई समूहों में से एक थे जिन्हें उत्तर प्रदेश सरकार ने अनुसूचित जनजाति के रूप में फिर से तैयार किया था। 2017 तक, यह पदनाम केवल राज्य के कुछ जिलों में लागू था।
अलीगढ़ (फ़िल्म)

पटकथा

यह कहानी उत्तर प्रदेश के एक विश्वविद्यालय की सच्ची घटना पर आधारित है। जिसमें श्रीनिवास रामचन्द्र सिरस (मनोज बाजपई) मराठी पढ़ाते थे। लेकिन जब उनके समलैंगिक होने का पता चलता है तो उन्हें वहाँ से हटा दिया जाता है।

निर्माण

इस फिल्म का निर्माण उत्तर प्रदेश के कई स्थानों में किया गया। जिसमें अलीगढ़, आगरा, बरेली और ग्रेटर नोएडा शामिल है।
ली नदी (गुआंगशी प्रान्त)

विवरण

ली और गुइ नदियों की मिलाकर कुल लम्बाई ४३७ किमी है और इसमें दोनों तरफ़ हरे-भरे पहाड़ नज़र आते हैं। यहाँ के पहाड़ चूने के पत्थर के बने हैं जिस से इनके अकार अजीब-ओ-ग़रीब नज़र आते हैं। इस तरह के आकारों को 'कार्स्ट' (Karst) कहा जाता है। यहाँ के लोग अक्सर नदी में मछलियों का शिकार करने के लिए पालतू जलकाग (cormorant) पक्षियों का प्रयोग करते हैं। ली नदी के ऊपरी भाग और शिआंग नदी के दरमियान प्रसिद्ध प्राचीन लिंगचू नहर (Lingqu) है। सन् २१४ ईसापूर्व में चिन राजवंश के ज़माने में बनी यह नहर मोती नदी के नदीमुख (डेल्टा) क्षेत्र को यांग्त्से नदी की वादी से जोड़ने के लिए बहुत अहम मानी जाती है।
विवेक ओबेरॉय

व्यक्तिगत जीवन

29 अक्टूबर 2010 में विवेक ने कर्नाटक के मंत्री जीवन अल्वा की बेटी प्रियंका अल्वा से शादी की। 6 फ़रवरी 2013 को उनके बेटे वीवान वीर ऑबेरॉय का जन्म हुआ। करीना कपूर से प्रेरणा लेकर विवेक ने शाकाहारी भोजन सदा के लिए अपनाया।ये जैन धर्म से काफी हद तक प्रभावित हैं।
शरभंग

शरभंग दक्षिण भारत के गौतम कुलोत्पन्न एक प्रसिद्ध महर्षि थे जिनका उल्लेख रामायण में है। इनकी गणना उन महर्षियों में है जिन्होंने दंडकारण्य में गोदावरीतट पर अपना आश्रम बनाया, उत्तर की आर्य सभ्यता का प्रचार तथा विस्तार दक्षिण के जंगली प्रांत में किया और अंत में अग्नि में आत्माहुति देकर स्वर्ग प्राप्त किया था। वनवास के समय रामचंद्र इनका दर्शन करने गए थे।
सौर भौतिकी

सौर भौतिकी (Solar Physics) खगोल भौतिकी की वह शाखा है जिसमे सूर्य का विस्तार से अध्ययन किया जाता है। इसमें हमारे निकटतम तारे सूर्य पर सभी सम्भव और विस्तृत प्रेक्षणों का अध्ययन किया जाता है। हमारी धरती का सबसे नजदीक का तारा है। सौर भौतिकी का अध्ययन इस लिए भी महत्वपूर्ण हो जाता है क्योंकि यह माना जाता है कि सूर्य पर होने वाली गतिविधियों का हमारी धरती पर प्रभाव होगा।
कुमारकोम

पक्षी अभयारण्य

14 एकड़ में फैला यह पक्षी अभयारण्य वेम्बानद झील के पूर्वी किनारे पर स्थित है। यहां ईग्रेट, डारटर, हेरोन्स, टील, बिटर्न्‍स, मार्श हैरीज, वाटरफाउल, कुक्कु और जंगली बत्तख जैसे दुर्लभ पक्षियों को देखा जा सकता है। साइबेरिन स्टॉर्क प्रवासी पक्षी प्रतिवर्ष यहां आते हैं।

बेकवाटर क्रूज

मीलों दूर फैले समुद्री पानी पर समुद्री यात्राएं बेहद रोमांचक होती हैं। समुद्र के किनारे ताड़ के पेड़ वातावरण को सुरम्य बनाते हैं। कुमारकोम में पर्यटक बोट रेस, बेकवाटर हाउसबोट क्रूज, केनोइंट और फिशिंग का आनंद लेना नहीं भूलते। वाटरहाउस में ठहरने को स्थानीय भाषा में केट्टूवलम कहा जाता है। हाउसबोट में ठहरना एक असामान्य अनुभव होता है। यहां की प्राकृतिक सुंदरता और अनुपम वातावरण पर्यटकों को आर्कषित किए बिना नहीं रहता।

वेम्बानद झील

कोट्टायम में नहरों और नदियों की विस्तृत श्रृंखला है जो वेम्बानद झील में आकर मिलती हैं और उसके जल का विस्तार करती हैं। वेम्बानद झील एक आकर्षक पिकनिक स्थल भी है। यह झील बेकवाटर पर्यटन के रूप में तेजी से विकसित हो रहा है। यहां बोटिंग, फिशिंग और साइटसीइंग के अनुभवों का आनंद लिया जा सकता है।

अरूविक्कुजी जलप्रपात

कोट्टायम नगर से 18 किलोमीटर की दूरी पर यह जलप्रपात स्थित है। कुमारकोम से मात्र 2 किलोमीटर की दूरी पर यह खूबसूरत पिकनिक स्थल है। 100 फीट की ऊंचाई से गिरते इस झरने का संगीत पर्यटकों को बहुत भाता है। पर्यटक यहां रबड़ की वनस्पतियों की छाया का भी आनंद ले सकते हैं।
आग़ा (हास्य अभिनेता)

आग़ा एक भारतीय फिल्म हास्य अभिनेता थे जिन्होने बॉलीवुड फिल्मों में अपना फिल्म कैरियर 1937 में फिल्म दौलत के साथ शुरू किया था।
वह हास्य भूमिकाओं के लिए जाने जाते थे और 1937 और 1989 के बीच पांच दशक में फैले अपने कॅरिअर में उन्होने 180 से अधिक हिन्दी फिल्मों में काम किया।
उन्हें 1960 में फ़िल्म घूँघट के लिए सर्वश्रेष्ठ सहायक अभिनेता पुरस्कार के लिए नामित किया गया था।
वेबउदयपुर

इतिहास व विकास

यह जालस्थल ८ मई २००९ को अस्तित्व में आया था। उदयपुर के कुछ विद्यार्थियों के मन की ठोस रुपरेखा व अनिंद्य प्रारुप के धरातल पर इस साईट की नींव रखी गयी। इस साईट में उदयपुर शहर से संबंधित लगभग सभी जानकारियां उपलब्ध हैं। उदयपुर शहर पर्यटन की दृष्टि से विश्व का एक बड़ा केंद्र है, इसलिए पर्यटकों को इस शहर के बारे में जानने की उत्सुकता रहती है, इसी सोच को मद्देनज़र रखते हुए इस साईट का गठन किया गया था। इसमें उदयपुर (मेवाड़) के इतिहास का वर्णन है। यह साईट कई अबूझे तथ्यों को उजागर करती है। सभी स्थलों का सचित्र मनमोहक वर्णन तो पर्यटकों के लिए सोने पर सुहागा है। इस साईट में उदयपुर वासियों के लिए भी कई प्रकार की सुविधायें है। जैसे की शहर के विभिन्न स्थलों की जानकारियां शिक्षा के स्त्रोतों की जानकारियां, उदयपुर की मुख्य खबरें, नौकरियां, घर, फोरम आदि जानकारियाँ उपलब्ध है। अतः यह एक पूर्ण साईट है उदयपुर शहर वासियों व पर्यटकों के लिए।
धातुरचना विज्ञान

धातुओं के अनेकानेक गुण सूक्ष्मदर्शी की सहायता से ज्ञात किए जा सकते हैं। सूक्ष्मदर्शी द्वारा धातुपरीक्षण की इस विधि को धातु-रचना-विज्ञान (Metallography) कहते हैं। इसके द्वारा धातुओं अथवा मिश्र धातुओं की आंतरिक रचना, अथवा उनपर उष्मोपचार के प्रभाव का अध्ययन किया जाता है।
इस कार्य के लिए जो सूक्ष्मदर्शी उपयोग में लाए जाते हैं उनका निर्माण जीवविज्ञान इत्यादि में प्रयुक्त होनेवाले सूक्ष्मदर्शियों से भिन्न होता है। धातुएँ परांध होती हैं। प्रकाश की किरणें उनमें से पार नहीं हो सकती। इसलिए यहाँ पर परावर्तन सिद्धांत का उपयोग किया जाता है, जिससे निदर्श (specimen) पर पड़नेवाली प्रकाश की किरणें परावर्तित होकर मनुष्य के नेत्र तक पहुँचती हैं। धातुओं के सूक्ष्मदर्शियों परीक्षण के लिए पहले उन्हें लगभग 1/2 इंच घनाकार टुकड़े के रूप में काट लेते हैं। इस टुकड़े को निदर्श कहते हैं। तत्पश्चात्‌ निदर्श एमरी रेगमाल (emery paper) से अच्छी तरह पालिश किया जाता है। इसके बाद पालिश चक्र पर इसे शीशे की तरह चमक दी जाती है। अब निदर्श सूक्ष्मदर्शी परीक्षण के लिए तैयार हो गया। इस रूप में इसे सूक्ष्मदर्शी द्वारा देखने से उसमें विद्यमान छिद्र, विजातीय पदार्थ अथवा धातुमल इत्यादि दिखलाई पड़ते हैं। फलक में पिटवां लोहे का एक सूक्ष्म आलेख (micrograph) दिखाया गया है। इसमें ग्रैफाइट के काले रेशे दिखाई दे रहे हैं। केवल पालिश की हुई सतह से धातु की आंतरिक संरचना नहीं दिखाई पड़ती, इसलिए इसे किसी रासायनिक विलयन से निक्षारित (etch) किया जाता है। निक्षारण के पश्चात्‌ धातु की आंतरिक संरचना दिखाई पड़ने लगती है। फलक में पिटवाँ लोहे का निक्षारित सूक्ष्म आलेख दिखलाया गया है। अन्य चित्रों में क्रमश: मृदु तथा कठोर इस्पात की सूक्ष्म संरचना (micro-structure) देखी जा सकती है।
अब धातुरचना का क्षेत्र बहुत विस्तृत हो गया है और नए नए प्रकार के सूक्ष्मदर्शी उपयोग में लाए जाने लगे हैं। इलेक्ट्रॉन सूक्ष्मदर्शी द्वारा धातुओं की संरचना को एक लाख गुना आवर्धित किया जा सकता है। एक्सरे द्वारा भी धातुओं की आंतरिक संरचना के अध्ययन में बहुत सहायता मिली है।
तेजस्विनी सावंत

जीवन वृत्त

उनका जन्म महाराष्ट्र के कोल्हारपुर में हुआ था। उन्हें राइफल खरीदने के लिए भी कर्ज लेना पड़ा था। गरीबी का आलम यह था कि एक समय उन्होंरने निशानेबाजी छोड़ देने का मन बना लिया था। वे किसी निजी कंपनी में नौकरी कर परिवार वालों के साथ घर का बोझ बांटना चाहती थीं। पर परिवार वालों, खास कर उनके पिता ने उनका मनोबल बनाए रखा। तब उन्होंने निशानेबाजी जारी रखी।
विश्व निशानेबाजी प्रतियोगिता का स्वर्ण पदक जीतने के बाद उन्होंने इसे अपने पिता को समर्पित किया।
29 साल की तेजस्विनी ने रूसी निशानेबाज मरीना बोबकोवा के 12 साल पुराने रिकॉर्ड की बराबरी की। इसके बाद उन्हें हथियार बनाने वाली प्रसिद्ध कंपनी वाल्दनर ने अनुबंधित कर लिया। इस तरह पैसों की उनकी किल्लत दूर होने के कुछ आसार तो बन गए हैं।
उनके पिता रवींद्र सावंत भारतीय जलसेना में अधिकारी थे। 23 फ़रवरी २०१० को उनकी मौत हो गई। उस समय तेजस्विनी कॉमनवेल्थ प्रतियोगिता में भाग लेने गई थीं। वे प्रतियोगिता छोड़ कर नहीं आ सकीं, क्योंकि फिर प्रतियोगिता में भारत का प्रतिनिधित्व नहीं हो पाता। उनकी मां सुनीता भी राज्य स्तर पर क्रिकेट और वॉलीबॉल खेल चुकी हैं। आज बेटी की उपलब्धि पर वह भी फूले नहीं समा रही हैं।
उत्पाद

वे रासायनिक अभिक्रिया जिसमे अभिक्रिया होने के बाद एक नया पदार्थ बनता है इसे उत्पाद कहते हैं। यह समीकरण में तीर के निशान के दाई ओर लिखा जाता है। दो या दो से अधिक उत्पादों के बीच धन (+)का निशान लगाते हैं। इसे अलग अलग करने पर वापस अभिकारक प्राप्त होते हैं। उदाहरण 
C+O2=CO2 
यहां CO2 एक एकल उत्पादक है।
भीष्म का प्राण त्याग

स्रोत

सुखसागर के सौजन्य से
पलवल जिला

इतिहास

पलवल आज़ादी में अपना अहम योगदान रखता है। यहाँ राष्ट्रपिता महात्मा गांधी की पहली राजनीतिक गिरफ्तारी हुई थी। नेताजी सुभाषचंद्र बोस ने पलवल में अपने हाथों से एक कमरे बनवाने के लिए नींव रखी। महात्मा गांधी और नेताजी सुभाषचंद्र बोस के साथ आज़ादी की लड़ाई में पलवल के स्वतंत्रता सेनानियों ने महत्त्वपूर्ण योगदान दिया था। महात्मा गांधी के साथ पलवल के लाला गोबिंदराम बेधड़क, दीपचंद सत्याग्रही, लल्लू भाई पटेल, लक्ष्मीनारायण, लछमन दास बंसल, योगेंद्र पाल भारती, लाला भनुआमल मंगला ने आज़ादी की लड़ाई में सहयोग किया था। उन्होंने गांधीजी के साथ जेल यात्राएं भी कीं। 9 अप्रैल 1919 को पंजाब में गांधी जी ऐंट्री पर बैन लगा दिया लेकर पंजाब के सेक्रेटरी ने आदेश जारी कर दिए थे। 10 अप्रैल को जैसे ही महात्मा गांधी पलवल रेलवे स्टेशन पहुँचे तो उन्हें गिरफ्तार कर लिया गया। गांधी जी ने पंजाब में प्रवेश न करने का ब्रिटिश सरकार का आदेश मानने से इनकार कर दिया था। मथुरा के बाद पलवल पहला स्टेशन था, जहाँ ट्रेन को रोककर गांधी जी को गिरफ्तार किया गया। यहाँ से गिरफ्तार कर गांधी जी को मुंबई ले जाकर छोड़ दिया गया।
खाद्यान्न

खाद्यान्नों में सभी अन्न सम्मिलित हैं जो खाने के काम आते हैं। खाद्यान्न शक्ति प्राप्त करने के बड़े स्रोत हैं।
ट्रेंट वुडहिल

ट्रेंट वुडहिल २०१८ इंडियन प्रीमियर लीग में रॉयल चैलेंजर्स बैंगलोर  के सहायक कोच हैं।
तात्याना वासिलीवा

जीवनी

1969 में उन्होंने मॉस्को आर्ट थिएटर स्कूल (कोर्स लीडर - वासिली मार्कोव) से स्नातक किया। 
1969-1983 के वर्षों में मास्को व्यंग्य रंगमंच की अभिनेत्री।  थिएटर में पहली फिल्म - अलेक्जेंडर स्टीन के नाटक पर आधारित "कैद में समय," नाटक में आयुक्त की भूमिका। 
1983-1992 के वर्षों में मास्को एकेडमिक मायाकोवस्की थिएटर की अभिनेत्री। 
1996 के बाद से, अभिनेत्री "स्कूल ऑफ़ मॉडर्न प्ले"। 
4 जून से 31 अगस्त, 2012 तक चैनल ओनेल पर "हमारे बीच, लड़कियों" परियोजना के लिए अग्रणी।  1 अप्रैल से 30 मई, 2014 तक चैनल वन पर "आपका मामला" परियोजना के लिए अग्रणी।
बिलखी

बिलखी भारतीय राज्य उत्तर प्रदेश के महोबा जिले का एक गाँव है।

जनसांख्यिकी

२०११ की जनगणना के अनुसार गाँव की कुल आबादी ३०५३ है जिसमें १५८६ पुरुष और १४६७ महिलायें हैं। गाँव में साक्षरता की दर ४८.३२ प्रतिशत है।

भौगोलिक स्थिति

यह गाँव 22.2205 उत्तरी अक्षांश और 79.7516 पूर्वी देशान्तर पर स्थित है।
महेन्द्रनगर नगरपालिका

भूगोल

यह जगह का अक्षांश और देशान्तर क्रमशः  28.92° और 80.33° पूर्व हैं।समुद्र सतह से यह जगह १९८ मिटर (६४९ फुट) उंची है।

जनसंख्या

नेपाल के २००१ का जनगणना अनुसार महेन्द्रनगर नगरपालिका का जनसंख्या ८०,८३९ है। इसमै पुरुष ५१% और महिला ४९% है।
शोप पैपिल्लोमा वाइरस

शोप पैपिल्लोमा वाइरस एक विषाणु है। यह खरगोशों में रोग का कारण है।
श्रीकांत जेना

श्री श्रीकांत जेना को भारत सरकार की पंद्रहवीं लोकसभा के मंत्रीमंडल में रसायन एवं उर्वरक राज्यमंत्री में मंत्री बनाया गया है।
फ्लो चार्ट

महत्व / लाभ

किसी प्रोग्राम की एल्गोरिथम और प्रवाह तालिका तैयार करने का मुख्य लाभ यह है कि प्रोग्रामर इस समय केवल कार्य के समपन्न होने की प्रक्रिया एवं उसमे प्रयुक्त तर्को एवं शर्तो के अनुसार ही प्रोग्राम के निर्देशो को क्रमबध्द करता है, वह प्रोग्रामिंग भाषा मे प्रयोग किये जाने वाले तत्वो पर विचार नही करता। प्रोग्राम मे तार्किक त्रुटि एवं शर्तो के पूरा न होने की स्थिति एल्गोरिथम एवं प्रवाह तालिका अधिक स्पष्ट हो जाती है। एक बार प्रवाह तालिका बन जाने पर प्रोग्रामर तर्को एवं शर्तो पर अपना ध्यान केन्द्रित न करके मात्र प्रवाह तालिका मे प्रयुक्त विभिन्न बॉक्सो मे दी गई विभिन्न क्रियाओ की कोडिंग प्रोग्रामिंग भाषा मे स्टेटमेन्ट के रूप मे प्रस्तुत करने मे करता है। इससे निश्चय ही एक त्रुटिरहित प्रोग्राम तैयार किया जा सकता है।
अगरतला विमानक्षेत्र

अगरतला विमानक्षेत्र  अगरतला में स्थित है। इसका ICAO कोड है VEAT और IATA कोड है IXA। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक हाँ है। इसकी उड़ान पट्टी की लंबाई 6000 फी. है।
दुर्गा जैन

दुर्गा जैन को समाज सेवा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराष्ट्र राज्य से हैं।
समरक़न्द

विवरण

यह तुर्की-मंगोल बादशाह तैमूर द्वारा स्थापित तैमूरी साम्राज्य की राजधानी रहा। समरकंद ७१९ मीटर की ऊँचाई पर ज़रफ़शान नदी की उपजाऊ घाटी में स्थित है। यहाँ के निवासियों के मुख्य व्यवसाय बाग़बानी, धातु एवं मिट्टी के बरतनों का निर्माण, कपड़े बनाना, रेशम, गेहूँ व चावल की कृषि और घोड़ा व खच्चर का पालन है। शहर के बीच रिगिस्तान नामक एक चौराहा है, जहाँ पर विभिन्न रंगों के पत्थरों से निर्मित कलात्मक इमारतें विद्यमान हैं। शहर की चारदीवारी के बाहर तैमूर के प्राचीन महल हैं। ईसापूर्व ३२९ में सिकंदर महान ने इस नगर का विनाश किया था। १२२१ ई. में इस नगर की रक्षा के लिए १,१०,००० आदमियों ने चंगेज़ ख़ान का मुक़ाबला किया। १३६९ ई. में तैमूर ने इसे अपना निवासस्थान बनाया। १८वीं शताब्दी के प्रारंभ में यह चीन का भाग रहा। फिर बुख़ारा के अमीर के अंतर्गत रहा और अंत में सन्‌ १८६८ ई. में रूसी साम्राज्य का भाग बन गया।
इजराइल-ईरान संघर्ष मई 2018

इजराइल-ईरान संघर्ष का इतिहास

ईरानी इस्लामी क्रांति से पूर्व दोनों देशों के एक अच्छे संबंध थे लेकिन वर्ष 1979 में ईरान की क्रांति ने कट्टरपंथियों को सत्ता में आने का मौका दिया और तभी से ईरानी नेता इजराइल को मिटाने की बात करते रहे हैं। ईरान, इजराइल के अस्तित्व को स्वीकार नहीं करता है और उसका कहना है कि इजराइल ने मुसलमानों की जमीन पर अवैध कब्जा कर रखा है। दूसरी तरफ, इजराइल भी ईरान को एक खतरे के तौर पर देखता है। उसने हमेशा ही ये कहा है कि ईरान के पास परमाणु हथियार नहीं होने चाहिए। मध्य-पूर्व में ईरान के बढ़ते असर से भी इजराइल के नेताओं की चिंताएं बढ़ जाती हैं।
तृतीय विश्व

तृतीय विश्व (Third World) की संकल्पना शीत युद्ध के समय में आयी। उन देशों के समूह को 'तृतीय विश्व' कहा गया जो न तो नाटो के साथ थे न ही सोवियत गुट के साथ। संयुक्त राज्य अमेरिका, पश्चिमी यूरोप के देश तथा उनके साथी देशों को 'प्रथम विश्व' कहते थे; सोवियत संघ, चीन, क्यूबा तथा उनके सहयोगियों को 'द्वितीय विश्व' कहते थे।
अभिजित

अभिजित भारतीय ज्योतिष में वर्णित एक नक्षत्र है। वर्तमान खगोलशास्त्र में वेगा नामक तारे को अभिजित की संज्ञा दी जाती है।
तैत्तिरीय संहिता और अथर्ववेद में २८ नक्षत्रों का ज़िक्र है जिनमें अभिजित भी एक है। भचक्र में इसे सबसे अधोवर्ती नक्षत्र माना गया है।२७ नक्षत्रों के वर्गीकरण में इसे उत्तराषाढ़ और श्रवण नक्षत्रों के बीच प्रक्षेपित किया जाता है।
मुहूर्त के रूप में इसे दोपहर बारह बजे, दो घडी के लिए प्रतिदिन, माना जाता है। श्री राम का जन्म इसी मुहूर्त में हुआ माना जाता है।
ठाणे (विधान सभा निर्वाचन क्षेत्र)

ठाणे विधान सभा निर्वाचन क्षेत्र (मराठी: ठाणे विधानसभा मतदारसंघ) पश्चिमी भारत के महाराष्ट्र राज्य के 288 विधान सभा निर्वाचन क्षेत्रों में एक हैं।
१३३९ ईसा पूर्व

१३३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डेडलिफ्ट

डेडलिफ्ट एक भार प्रशिक्षण अभ्यास है जिसमें एक लोड किये गये लोहे के दंड या बार को जमीन से उठा कर कूल्हों के स्तर तक ले जाया जाता है और फिर जमीन पर उतारा जाता है।
चकराता

टाइगर फॉल

चकराता से 5 किमी पैदल चलने पर 50 मीटर ऊंचा टाइगर फॉल है। उंचें जगह से एक छोटे तालाब में गिरता हुआ झरने का दृश्‍य बडा खूबसूरत लगता है। समुद्र तल से 1395 मीटर की ऊंचाई पर स्थित यह झरना चकराता के उत्तर पूर्व में है।

लाखमंडल

मसूरी-यमुनोत्री रोड़ पर स्थित लाखमंडल का ऐतिहासिक और पौराणिक महत्व है। यह स्थान विशेषरूप से महाभारत काल से संबधित है। कहा जाता है कि कौरवों ने पाड़ंवों के लिए लाक्षागृह बनवाया था और उन्हें जिंदा जलाने का षडयन्त्र रचा था। लाखमंडल यमुना नदी से 30 किलोमीटर की दूरी पर है। देहरादून यहां से 128 किलोमीटर दूर है। यहां पांडवों, परशुराम, केदार और दिवा को समर्पित अनेक मंदिर भी बने हुए हैं। भीम और अर्जुन की आकृति को यहां बेहद खूबसूरती से पत्थर पर उकेरा गया है।

मोईगड झरना

देहरादून से 69 किलोमीटर दूर दिल्ली-यमुनोत्री मार्ग पर यह शांत और स्वच्छ झरना स्थित है। यमुनोत्री जाते वक्त यहां स्नान करके तरोताजा हुआ जा सकता है।

कानासर

ऊंची पहाड़ियों और घने बरसाती वनों से घिरा यह स्थान पर्यटकों के लिए आदर्श जगह है। यहां ठहरने के लिए फोरेस्ट रेस्ट हाउस की व्यवस्था है जिसके चारों ओर के नजारे काफी आर्कषक हैं। कानासर चकराता से 26 किलोमीटर दूर चकराता-ट्यूनी मार्ग पर स्थित है।

रामताल गार्डन

चकराता से 9 किलोमीटरदूर चकराता-मसूरी मार्ग पर रामताल गार्डन है। यह गार्डन 30 मीटर लंबा और 20 मीटर चौड़ा है। सुंदर और हरा भरा यह गार्डन पिकनिक मनाने के लिए बेहतरीन जगह है।

देव वन

चकराता से 16 किलोमीटर की दूरी पर स्थित यह स्थान घने जंगलों से घिरा हुआ है। देव वन समुद्र तल से 9500 फीट की ऊंचाई पर है। यहां से हिमालय की विशाल पर्वत श्रृंखलाएं देखी जा सकतीं हैं।
आमार शोनार बांग्ला

Amar Sonar Bangla Music.svg
अमार शोनार बांग्ला (मेरा सोने का बंगाल या मेरा सोने जैसा बंगाल), बांग्लादेश का राष्ट्रगान है, जिसे गुरुदेव रवींद्रनाथ टैगोर ने लिखा था। यह बांग्ला भाषा में है। गुरुदेव ने इसे बंग भंग के समय सन १९०६ में लिखा था जब मजहब के आधार पर अंग्रेजों ने बंगाल को दो भागों में बांट दिया था। यह गीत बंगाल के एकीकरण के लिये माहौल बनाने के लिये लिखा गया था।
स्वतन्त्र होने के बाद बांग्लादेश ने सन १९७२ में इस गीत की प्रथम दस पंक्तियों को राष्ट्रगान के रूप में स्वीकार किया।
सुंदरलाल तिवारी

करियर

राजनीति जनप्रतिनिधि

राजनीतिक कैरियर

रीवा संसदीय सीट से 1999 में कांग्रेस की ओर से सांसद भी रह चुके हैं।
वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं। 
== व्यक्तिगत जीवन == वह शादीशुदा हैं
सुन्दरलाल तिवारी जी स्पष्टवादिता के लिए चर्चित थे कोई भी कमजोर व गरीब व्यक्ति उनके पास पहुंचता था तो संवेदना के साथ मदद करते थे। जांति पांति की भावना से दूर रहते थे। संसद मे सवर्ण आरक्षण की मांग उठाने वाले पहले सासंद थे। जिन्होंने आर्थिक आधार पर आरक्षण का मुद्दा 29 अगस्त 2001 संसद मे उठाया था
शत् शत् नमन् है
पटना के पर्यटन स्थल

वर्तमान बिहार राज्य की राजधानी पटना को ३००० वर्ष से लेकर अबतक भारत का गौरवशाली शहर होने का दर्जा प्राप्त है। यह प्राचीन नगर पवित्र गंगानदी के किनारे सोन और गंडक के संगम पर लंबी पट्टी के रूप में बसा हुआ है। इस शहर को ऐतिहासिक इमारतों के लिए भी जाना जाता है। पटना का इतिहास पाटलीपुत्र के नाम से छठी सदी ईसापूर्व में शुरू होता है। तीसरी सदी ईसापूर्व में पटना शक्तिशाली मगध राज्य की राजधानी बना। अजातशत्रु, चन्द्रगुप्त मौर्य, सम्राट अशोक, चंद्रगुप्त द्वितीय, समुद्रगुप्त यहाँ के महान शासक हुए। सम्राट अशोक के शासनकाल को भारत के इतिहास में अद्वितीय स्‍थान प्राप्‍त है। पटना एक ओर जहाँ शक्तिशाली राजवंशों के लिए जाना जाता है, वहीं दूसरी ओर ज्ञान और अध्‍यात्‍म के कारण भी यह काफी लोकप्रिय रहा है। यह शहर कई प्रबुद्ध यात्रियों जैसे मेगास्थनिज, फाह्यान, ह्वेनसांग के आगमन का भी साक्षी है। महानतम कूटनीतिज्ञ कौटिल्‍यने अर्थशास्‍त्र तथा विष्णुशर्मा ने पंचतंत्र की यहीं पर रचना की थी। वाणिज्यिक रूप से भी यह मौर्य-गुप्तकाल, मुगलों तथा अंग्रेजों के समय बिहार का एक प्रमुख शहर रहा है। बंगाल विभाजन के बाद 1912 में पटना संयुक्त बिहार-उड़ीसा तथा आजादी मिलने के बाद बिहार राज्‍य की राजधानी बना। शहर का बसाव को ऐतिहासिक क्रम के अनुसार तीन खंडों में बाँटा जा सकता है- मध्य-पूर्व भाग में कुम्रहार के आसपास मौर्य-गुप्त सम्राटाँ का महल, पूर्वी भाग में पटना सिटी के आसपास शेरशाह तथा मुगलों के काल का नगरक्षेत्र तथा बाँकीपुर और उसके पश्चिम में ब्रतानी हुकूमत के दौरान बसायी गयी नई राजधानी।
पटना का भारतीय पर्यटन मानचित्र पर प्रमुख स्‍थान है। महात्मा गांधी सेतु पटना को उत्तर बिहार तथा नेपाल के अन्‍य पर्यटन स्‍थल को सड़क माध्‍यम से जोड़ता है। पटना से चूँकि वैशाली, राजगीर, नालंदा, बोधगया, पावापुरी और वाराणसी के लिए मार्ग जाता है, इसलिए यह शहर हिंदू, बौद्ध और जैन धर्मावलंबियों के लिए पर्यटन गेटवे' के रूप में भी जाना जाता है। ईसाई धर्मावलंबियों के लिए भी पटना अतिमहत्वपूर्ण है। पटना सिटी में हरमंदिर, पादरी की हवेली, शेरशाह की मस्जिद, जलान म्यूजियम, अगमकुँआ, पटनदेवी; मध्यभाग में कुम्‍हरार परिसर, पत्थर की मस्जिद, गोलघर, पटना संग्रहालय तथा पश्चिमी भाग में जैविक उद्यान, सदाकत आश्रम आदि यहां के प्रमुख दर्शनीय स्‍थल हैं।
मुख्य पर्यटन स्थलों इस प्रकार हैं:
कग्यु

कग्यु (Kagyu) या कग्युद (तिब्बती: བཀའ་བརྒྱུད) तिब्बती बौद्ध धर्म के छह मुख्य सम्प्रदायों में से एक है। अन्य पाँच न्यिंगमा, सक्या, जोनंग, गेलुग और बोन हैं। इनमें से सक्या, गेलुग और कग्यु को वज्रयान का नवप्रसार (New Transmission) या सारमा (གསར་མ) कहा जाता है, क्योंकि यह तिब्बत में बौद्ध धर्म के फैलाव की द्वितीय शृंख्ला में उत्पन्न हुए। न्यिंगमा, सक्या और कग्यु लाल टोपी सम्प्रदाय हैं क्योंकि औपचारिक समारोहों पर इनके अनुयायी लाल रंग की टोपियाँ पहनते हैं। कग्यु को गुरु-शिष्य परम्परा और गुरु से शिष्य को व्यक्तिगत सीख देने के लिए जाना जाता है। बहुत से प्रभावशाली कग्यु गुरुओं और उनके द्वारा स्थापित शाखाओं के कारण इतिहास में कग्यु सम्प्रदाय के कई उपसम्प्रदाय बनते चले गए।
दंतेवाड़ा

भौगोलिक स्थिति

दंतेवाड़ा निर्देशांक 18.90°N 81.35°E. पर स्थित है| समुद्र तट से इसकी औसत ऊंचाई ३५१ मीटर (११५४ फीट) है |

जनांकिक

२००१ की जनगणना के अनुसार दंतेवाड़ा की आबादी ६६३२ है, जिसमे ५३% पुरूष एवं ४७% महिलाएं हैं | इसकी औसत साक्षरता दर ७०% है|

रोचक तथ्य

भारत सरकार द्वारा निर्मित सलवा-जुडूम और माओवादियों के बीच लडाई के चलते पिछले वर्ष ३५०से अधिक लोग मारे गए और लगभग ५०००० लोग शिविरों में स्थानांतरित हो गए | 
सलवा-जुडूम को, जिसका गठन २००५ में हुआ, राज्य सरकार द्वारा शान्ति मिशन का नाम दिया गया है |
दूसरी ओर माओवादियों का कहना है कि सलवा-जुडूम का निर्माण आदिवासियों से ज़मीन लेकर बड़े गैर-सरकारी निगमों को देने में मदद करने के लिए किया गया है |